
Til videregående skoler som følger offentlig læreplan – skjema 2
Utdanningsoversikt for undervisningsåret 2007-2008

Lånekassen utarbeider hvert år en oversikt over alle kurs- og utdanningstilbud som er godkjent for stipend og lån. Oversikten lages ut fra opplysninger som lærestedet må sende inn på vedlagte skjema, og den danner grunnlaget for behandlingen av søknader fra elever. Vi er derfor avhengige av at lærestedene fyller ut vedlagte skjema med fullstendige og nøyaktige opplysninger om alle kurs- og utdanningstilbud som dere skal tilby. Denne gangen ber vi dere om å fylle ut skjemaet med opplysninger om kurs- og utdanningstilbud dere skal tilby høsten 2007 og våren 2008
Alle feltene må fylles ut og skjemaet må sendes inn til Lånekassen senest 26. januar 2007.  Vi gjør oppmerksom på at Lånekassen bare kan behandle søknader fra elever som følger et utdanningstilbud vi har fått fullstendige opplysninger om. Vi returnerer derfor skjemaer som ikke er fullstendig utfylt.

Hvis dere i løpet av våren 2007 har startet voksenopplæringskurs, skal skjema nr 3 benyttes. Dette finner dere på www.lanekassen.no ”For læresteder”
Ny ordning med gratis læremidler 

Det vil fra høsten 2007 bli innført en ny ordning med gratis læremidler i videregående opplæring. Videregående trinn 2 (VG2) blir første kull i ordningen. I denne forbindelse har Lånekassen laget nye behandlingskoder for videregående trinn 1 (VG1) og trinn 2 (VG2), se vedlagte kodeoversikt. Elevene i 3.årskurs følger gammel ordning ett år til.  Kodene for disse vil derfor først bli endret fra og med skoleåret 2008-2009. Behandlingskodene for VG1, VG2 og VKII, velger dere fra den vedlagte kodeoversikten. Dere vil få mer informasjon om læremiddelstipendet senere.  

Manglende innsending rammer elevene

Dersom skolen ikke sender inn skjemaet, vil dere ikke få tilsendt behandlingskoder for undervisningsåret 2007-2008. Det fører til at elevene ikke kan sende inn søknader om støtte.  

Hvor skal skjemaet sendes?

Utdanningsoversiktsskjemaet kan sendes inn enten på e-post, per post eller faks.

	Postadresse
	E-postadresse
	Faksnummer:

	Statens lånekasse for utdanning 
Postboks 36 Kalbakken
0901 Oslo
	Innrapportering@lanekassen.no
	73 51 85 65  




Opplysninger/endringer etter at utdanningsoversikten er sendt inn

Setter dere i gang kurs- og utdanningstilbud høsten 2007 og våren 2008 som dere ikke kan gi oss opplysninger om innen 26. januar 2007, må dere sende melding om disse kursene så snart som mulig.

Nyttig informasjon fra Lånekassen

Nyttig informasjon til lærestedene blir lagt ut på www.lanekassen.no ”For læresteder”.        Her finner dere også aktuelle skjemaer.
Vi ser fram til et godt samarbeid!

Med vennlig hilsen

Trond Aune
Leder
Statens lånekasse for utdanning

Kompetansesenter læresteder

Postboks 2690 SENTRUM

7415 TRONDHEIM

Tlf. 815 75 222

